Tongo

Tongo (Pthirus pubis) nyaéta kutu/serangga parasit anu dipikaceuceub ku sabab matuh dina kanjut 
baga manusa, tapi kungsi ogé kapanggih dina bulu panon, anu hirupna tina nyeuseup getih. Nepi ka kiwari, ieu kutu ukur kapanggih nyayang dina kanjut  manusa, najan aya ogé dulur deukeutna (Pthirus gorillae) anu nyayang di Gorila.

Klasifikasi 

Dina dunya médis, dicoco tongo disebutna 'phthiriasis pubis', anapon mun dicocona dina kongkolak panon disebut phthiriasis palpebrarum.

Tanda jeung gejala 
Gejala utama dicoco tongo nyaéta ateul, utamana dina lebah anu katutupan baok, balukar tina hipersénsitivitas kana ciduh tongo, anu bakal leuwih parna sanggeus leuwih ti dua minggu ti saprak munggaran dicoco. Tapak nyocona kadang katémbong biru-kulawu (maculae caeruleae) anu bisa awét nepi ka sababaraha poé.

Tépa 

Ilaharna, tongo pindah jalma ku cara tepung awak, utamana sapatemon. Di nu saimah, tépana bisa ngaliwatan anduk anu dipaké bareng, pakéan, kasur, atawa klosét.

Natambaan 
Tongo bisa ditatambaan ku krim 1% Permethrin jeung pyrethrin. Sanggeus kitu, hadéna mah baokna diparas jeung disisir pikeun ngaleungitkeun tongo jeung lisana nu geus paraéh. Lian ti éta, sakur sepré kudu diganti. Pikeun maéhan tongo nu bisa jadi aya dina sepré, éta sepré kudu dipalastikan sing pageuh ngarah euweuh hawa, sarta disimpen heula salila lima welas poé, terus diseuseuh.

Baca ogé 
 Kutu awak
 Kutu sirah
 Pedikulosis

Rujukan 
 Crab louse. Wikipédia basa Inggris (disalin 14 Juli 2010).

Tumbu kaluar 

 crab louse on the UF / IFAS Féatured Créatures Web site
 Edinburgh Royal Infirmary on Pubic Lice 
 Medline Plus article
 Guideline on the Management of Phthirus pubis infestation (UK, 2007)
 Genetic Analysis of Lice Supports Direct Contact Between Modern and Archaic Humans 

Kutu
Parasit